A4-0063/99

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο: Έκθεση για την εφαρμογή του πίνακα συμπερασμάτων της ενδιάμεσης υπουργικής συνεδρίασης για την ολοκλήρωση των θεμάτων που αφορούν την αλιεία και το περιβάλλον, 13-14 Μαρτίου 1997 στο Bergen(COM(98)0326 - C4-0495/98)

Το Ευρωπαϊκό Κοινοβούλιο,

- έχοντας υπόψη τον πίνακα συμπερασμάτων της ενδιάμεσης υπουργικής συνεδρίασης για την ολοκλήρωση των θεμάτων που αφορούν την αλιεία και το περιβάλλον, στις 13 και 14 Μαρτίου 1997 στο Bergen,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(98)0326 - C4-0495/98),

- έχοντας μεταβιβάσει την αρμοδιότητα απόφασης στην Επιτροπή Αλιείας, σύμφωνα με το άρθρο 52 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0063/99),

1. αναγνωρίζει τη σφαιρική και ολοκληρωμένη πρόοδο που αποτελούν οι κατευθυντήριες γραμμές και οι στόχοι διαχείρισης που περιλαμβάνονται στην τελική δήλωση της Διυπουργικής Διάσκεψης του Bergen[semigr ]

2. λαμβάνει γνώση των δράσεων και πρωτοβουλιών που ανέλαβε η Επιτροπή, σύμφωνα με το πρόγραμμα εργασίας της που έχει εφαρμόσει προκειμένου να υλοποιηθούν οι αρχές που περιέχονται στην Τελική Δήλωση της Διάσκεψης του Bergen[semigr ]

3. εκφράζει την ικανοποίησή του για την πρόοδο που έχει επιτευχθεί κατά τα πρόσφατα έτη όσον αφορά τη διαφύλαξη της βιώσιμης αλιείας στη Βόρειο Θάλασσα, αλλά πιστεύει ότι απομένουν πολλά που πρέπει να γίνουν για να εξασφαλιστεί το μέλλον ορισμένων τομέων που έχουν υποστεί υπερεκμετάλλευση, καθώς και το ευπαθές θαλάσσιο οικοσύστημα που δημιουργήθηκε από τη μόλυνση και τις ισχυρές πιέσεις επί των πόρων[semigr ]

4. εμμένει ότι το Συμβούλιο πρέπει να εγκρίνει τα μέτρα που είναι απαραίτητα για τη μείωση της σημερινής αλιευτικής προσπάθειας στην περιοχή και να μειώσει προοδευτικά τα σημερινά TAC τα οποία, παρότι βασίζονται σε επιστημονικά κριτήρια, παραμένουν στην περίπτωση ορισμένων ειδών σε επίπεδα πολύ κοντά ή κάτω από το ελάχιστο παραδεκτό από βιολογικής απόψεως όριο, και τα οποία θα μπορούσαν, σε περίπτωση κάποιου απρόβλεπτου αρνητικού γεγονότος, να προκαλέσουν την κατάρρευση των ιχθυαποθεμάτων, ιδίως όσον αφορά το σκουμπρί, την ευρωπαϊκή χωματίδα, τους καλλαρίες, το μαύρο μπακαλιάρο και το γάδο. Ως εκ τούτου, ζητεί από το Συμβούλιο να εφαρμόσει την αρχή της πρόληψης κατά τον καθορισμό των ΤΑC και καλεί την Επιτροπή να προχωρήσει ταχύτερα στην ανάπτυξη ενός τεκμηρίου υψηλής ποιόητας για τον βιώσιμο ιχθύ[semigr ]

5. καλεί το Συμβούλιο και την Επιτροπή να εγκρίνουν τα μέτρα που χρειάζονται για να ενισχυθεί ο έλεγχος της αλιείας, ούτως ώστε να αποφευχθούν ο μεγάλος αριθμός παράνομων αλιευμάτων που παρατηρείται σήμερα, η περιφρόνηση των νόμιμων ελάχιστων μεγεθών και η υπερεκμετάλλευση που προκαλείται από τις ανεξέλεγκτες εκφορτώσεις[semigr ]

6. αναγνωρίζει τις πρόσφατες βελτιώσεις που έγιναν με τον Κανονισμό (ΕΟΚ) αριθ. 2847/93, αλλά πιστεύει ότι το σύστημα αυτό πρέπει να τελειοποιηθεί κατά τρόπο που να παρακολουθεί τους ιχθείς και τα αλιευτικά προϊόντα σε όλα τα στάδια: αλλίευση, εκφόρτωση, μεταφορά στη στεριά και προώθηση στο εμπόριο μέχρι τον τελικό καταναλωτή[semigr ] εμμένει συνεπώς ότι η Επιτροπή πρέπει να υποβάλει προτάσεις και το Συμβούλιο να πάρει αποφάσεις για την επίτευξη των κάτωθι στόχων:

- διαφάνεια, αξιοπιστία και ταχύτης στη μεταβίβαση στοιχείων μέσω συμβατών συστημάτων που εξασφαλίζουν τη δέουσα ενδοεπικοινωνία μεταξύ των διοικήσεων όλων των κρατών μελών και των θεσμικών οργάνων της Κοινότητας[semigr ]

- υιοθέτηση συγκρίσιμου συστήματος κυρώσεων, με το οποίο θα επιβάλλονται παρεμφερείς κυρώσεις για παρεμφερείς παραβιάσεις, ανεξαρτήτως του τόπου διάπραξής τους[semigr ]

- ενίσχυση των ανθρώπινων και οικονομικών μέσων για τον έλεγχο των αλιευτικών δραστηριοτήτων, τόσο σε κοινοτικό όσο και σε εθνικό επίπεδο, ο οποίος μέχρι τούδε αποδεικνύεται ανεπαρκής για την επίτευξη των επιδιωκόμενων στόχων[semigr ]

7. καλεί το Συμβούλιο να εγκρίνει τα μέτρα που απαιτούνται για την επίτευξη των στόχων που θεσπίζονται στα Προγράμματα Πολυετούς Προσανατολισμού για κάθε τομέα του στόλου των κρατών μελών, και να θεσπίσει ταυτόχρονα αποτελεσματικές κυρώσεις για όσα κράτη συστηματικά αδυνατούν να επιτύχουν τους απαιτούμενους στόχους. Επί του θέματος αυτού είναι ιδιαίτερα σημαντική η μείωση της αλιευτικής προσπάθειας στη Βόρειο Θάλασσα για τις μηχανότρατες βιομηχανικής αλιείας βενθοπελαγικών ειδών, για τα σκάφη πελαγικής αλιείας με γρίπο και για τις δοκότρατες που αλιεύουν πλατύψαρα και στρογγυλά ψάρια[semigr ]

8. τονίζει ότι απαιτείται η πλήρης υλοποίηση της Οδηγίας για τα Ύδατα στα κράτη μέλη και αδιάκοπη επαγρύπνηση όσον αφορά την παρακολούθηση των απορρίψεων πάσης φύσεως στη Βόρειο Θάλασσα, που μπορούν να ζημιώσουν τα οικοσυστήματα, ιδίως όσον αφορά τα ιχθυαποθέματα[semigr ]

9. σημειώνει με ικανοποίηση την έγκριση του ΠΠΠIV ως προσπάθεια για τη μείωση της αλόγιστης αλιείας από πλευράς του στόλου της ΕΕ και αναμένει την ενδιάμεση αναθεώρηση της Επιτροπής σχετικά με την πρόοδο το 1999[semigr ] εκφράζει παρόλα αυτά τη λύπη του για το γεγονός ότι το Συμβούλιο δεν κατάφερε να καταρτίσει αρκετά φιλόδοξο πρόγραμμα για να προλάβει την περαιτέρω μείωση των αποθεμάτων εκείνων που έχουν υποστεί τη σημαντικότερη ζημία[semigr ] καλεί συνεπώς τα κράτη μέλη να περιλάβουν κατά την εφαρμογή των εθνικών ΠΠΠ τους οικολογικά και κοινωνικά κριτήρια για την π.χ. προώθηση των σκαφών εκείνων που επιλέγουν τα αλιεύματά τους και προσφέρουν τις περισσότερες θέσεις εργασίας σε σχέση με την αλιευμένη ποσότητα[semigr ]

10. υποστηρίζει κατ' αρχήν τον καθορισμό στόχων, τη βελτίωση των αλιευτικών μεθόδων, τα σχέδια ανάκαμψης και τα ειδικά σχέδια, όπως η καθιέρωση περιοχών και/ή εποχών απαγορευμένης αλιείας[semigr ]

11. παρατηρεί ότι στους καθορισμένους στόχους δεν προβλέπονται ειδικές μέθοδοι και χρονοδιαγράμματα για τη βελτίωση των αλιευτικών πρακτικών και την εφαρμογή επειγόντων μέτρων[semigr ]

12. διαπιστώνει ότι για την καταπολέμηση των σημαντικών προβλημάτων θα είχε εκ νέου εξαιρετική σημασία η υιοθέτηση κατά την επόμενη διυπουργική διάσκεψη μέτρων ad hoc όπως π.χ.:

- μέτρα για τη συνέχιση της ανάκαμψης των αποθεμάτων μπακαλιάρου μειώνοντας το ποσοστό αλιείας πολύ μικρών ιχθύων και προωθώντας την ανάπτυξη νέων εργαλείων αλιείας για τον περιορισμό των ανεπιθύμητων αλιευμάτων[semigr ]

- τεχνικά μέτρα για την προστασία από τις αρνητικές επιδράσεις της μικτής αλιείας ορισμένων ηλικιών μπακαλιάρου της Βόρειας Θάλασσας ή άλλων υπερεκμεταλλευόμενων ειδών[semigr ]

- προσωρινή απαγόρευση της αλιείας σε περιοχές όπου υπάρχει μεγάλη συγκέντρωση νεαρών μπακαλιάρων και συνεπώς αναμένεται έντονη αλιευτική προσπάθεια, σε συνδυασμό με προσωρινή μείωση της ικανότητας των εν λόγω αλιευτικών σκαφών[semigr ]

- επείγουσα μείωση των τυχαίων αλιευμάτων νεαρών κητωδών υπό την έννοια του ψηφίσματος της συμφωνίας για τα νεαρά κητώδη της Βαλτικής και της Βόρειας Θάλασσας (ASCOBANS)[semigr ]

- δημιουργία προστατευμένης περιοχής στα ύδατα της Νήσου Sylt επειδή αποτελεί ιδιαίτερα σημαντική ζώνη αναπαραγωγής, σε συνδυασμό με την απαγόρευση αλιευτικών μεθόδων που εγκυμονούν κινδύνους για τα κητώδη και τους απογόνους τους[semigr ]

- μέτρα για τον όσο το δυνατόν μεγαλύτερο περιορισμό της αλιείας με τράτα στη Βόρεια Θάλασσα, όπου η μέθοδος αυτή προκαλεί σοβαρές ζημίες, σε συνδυασμό με μείωση της ικανότητας των εν λόγω αλιευτικών σκαφών ή τουλάχιστον αποφυγή της αύξησης του αριθμού τους[semigr ]

13. επιθυμεί περισσότερες πληροφορίες σχετικά με την προσωρινή μείωση της βιομηχανικής αλιείας στις απειλούμενες περιοχές, σύμφωνα με τις υποσχέσεις της δανικής κυβέρνησης στο Bergen[semigr ]

14. υποστηρίζει τη συμμετοχή των ΜΚΟ στη διαδικασία εφαρμογής της τελικής δήλωσης[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.